جمهور باشقانی رجب طیب اردوغان تدبیرده ائتدیگی چیخیشیندا باغداد، دمشق، حلب کیمی قدیم مدنیت‌لر مرکزلری‌نین محو ائدیلمه‌سینه پاریس، لوندون، روما، برلین کیمی آوروپا شهرلرینده یاشایان‌لارین بیگانه قالدیق‌لارینی وورغولادی.
بیرینجی و ایکینجی کؤرفز محاربه‌سی زامانی عراق-ین تاریخی و مدنی ارثی‌نین یا تالان ائدیلدیگینی و یا داغیدیلدیغینی خاطیرلا‌دان اردوغان، اوخشار واندالیزمین و وحشی‌لیک‌لرین افغانیستان-دا و سوریه-ده ده تؤردیلدیگینی، تکجه اینسان‌لارین یوخ، مین‌لرله ایللیک تاریخی و مدنیتی‌نین ده محو ائدیلدیگینی دقته چاتدیردی.
بو جوغرافیادا یاشایان بوتون مدنیت لرین اورتاق جهت‌لری‌نین غربه قارشی اوستون‌لوگو اله کئچیرمک اولدوغونو ایفاده ائدن اردوغان، ایندی بو مین‌لرله ایل کئچمیشین انتفام حیسی ایله باشلادیلمیش هوجوم‌لارا قارشی موباریزه ائدیریک. قلمینی کین-کودرت و عیرقچی‌لیک حیس لری ایله الینه آلان بیرینه نوبل موکافاتی وئریلیر، بیر نئچه اینسان استثنا اولماقلا دونیا بونا بیگانه قالیر. گؤرن، مین‌لرله بریتانیا‌-لی، آلمانیا-‌لی، فرانسا-‌لی، ایتالیا-‌لی و یا نروژ-لینی قتل ائدن بیری، بئله بیر موکافات وئریلسه دا بیگانه قالار می”؟- دئیه اردوغوغان وورغولاییب.
